<p>A Budapesti Osztrák Iskola egyike a 7 külföldön működő osztrák iskolának, és az egyik legeredményesebb a budapesti gimnáziumok közt. Az iskola egy nemzetközi megállapodás kapcsán kötelezte el magát az osztrák-magyar kapcsolatok ápolása és elmélyítése mellett. A differenciált oktatási módszerek bevonása és a tehetséges diákok tanulmányi előmenetelét támogató plusz lehetőségek biztosítása alapvető fontosságú egy eredményes iskola számára. A diákok felelőssége a tanulás, amelyben értékes motivációt jelent a Rail Cargo Hungaria Tanulmányi Ösztöndíjprogramja is. A program rámutat arra, hogy már az iskolai teljesítmény kulcsfontosságú a sikerhez.<br />A 2015/16-ös tanévben immár kilenc tanuló tanulmányait támogatja a vállalat. Az okleveleket ünnepélyes keretek között Johannes Leibetseder, az Osztrák Köztársaság magyarországi nagykövetének küldötte és dr. Kovács Imre, a Rail Cargo Hungaria Zrt. Igazgatóságának elnöke adta át az iskola könyvtártermében.<br /> Az ötödik alkalommal megrendezett díjátadón az iskola igazgatója, Günther Kaiser elmondta: „A Rail Cargo Hungaria ösztöndíjprogramja jelentősen hozzájárul iskolánk minőségének emeléséhez. Ez éppen most bír különösen nagy jelentőséggel, hogy olyan diákokat képezzünk, akik nyelvi és szociális kompetenciájuk révén hozzájárulnak Ausztria és Magyarország jószomszédi viszonyához. Jelenleg egy felfelé ívelő szakaszban vagyunk. Minél jobbak a tanulók, akiket felveszünk, annál jobb az oktatás minősége. Ha javul a minőség, ez kihatással van a jelentkezők számára, így még jobb teljesítőképességű diákokat tudunk felvenni. A Rail Cargo Hungaria pénzügyi támogatását közvetlenül a tanulók kapják, így közvetetten a Rail Cargo Hungariától kapunk jó diákokat.”<br /><br />Az ösztöndíjasaink:<br />Molnár Richárd (Előkészítő osztály)<br />Szabados Soma (1A)<br />Boros Beáta (1B)<br />Kigyós Emilía (2A)<br />Wittmann Nóra (2A)<br />Mirza Hosseini Shokooh (2B)<br />Vlahosz Artemisz (3A)<br />Horváth Nóra (4A)<br />Nógrádi Nicol (4A)</p>