
<p>Diákjainkat elemző és következetes gondolkodásra neveljük. A munkamódszerünk kompetenciaorientált és azzal a céllal működik, hogy diákjaink a megszerzett tudást számos területen alkalmazni tudják.</p>
<p>Az iskolai könyvek osztrák tankönyvek.</p>
<p>Matematikából fontos a pontos kifejezésmód. Fejlesztjük a helyes érveléshez, kritikához és megítéléshez szükséges képességeket. A matematika ezen a téren hozzájárul a diákok nyelvtudásának fejlődéséhez is.</p>
<p>A természettudományi órákon a kitartó, érdeklődő tanulás, mint személyes, aktív és együttműködő folyamat fontos szerepet kell, hogy kapjon. A diákok megtanulják megérteni a matematikai elméleteket, hogy ezeket aztán számos területen alkalmazni tudják.</p>
<p>A diákok olyan tudást és hozzáértést kell, hogy szerezzenek, amely ösztönzi és képessé teszi őket arra, hogy életünk alapjaival környezettudatosan bánjanak.</p>
<p>A kritikai képesség és a tudományos látásmód elsajátítása képessé kell tegye őket a visszaélések felismerésére és jelentős társadalmi döntésekben való részvételre.</p>
<p>A különösen tehetséges diákjaink indulnak a matematika-olimpián. Emellett diákjaink matematikából és fizikából minden évben részt vesznek a magyar OKTV összehasonlító és az osztrák „Matematika Olimpia” versenyen. Az alapismeretek elmélyítése céljából igény szerint kiegészítő órákat is biztosítunk.</p>
<p>A Budapesti Osztrák Iskolában a számítástechnika az első évfolyamon kötelező tantárgy. A diákjaink az informatikai technológiát olyan mértékben kell, hogy elsajátítsák, hogy meg tudjanak birkózni a nagy adatmennyiségű feladatokkal is. <br />A második osztálytól a számítástechnika és a programozás választható tantárgyak.</p>
<p>A matematikából és fizikából tett érettségi vizsgák Magyarországon emelt szintű érettségi vizsgáknak minősülnek. </p>