<p>Tisztelt Szülők!</p>
<p>A következő héten egy rendezvény miatt helyettesítések lesznek, néhány óra pedig elmarad. Megértésüket előre is köszönöm. </p>
<p>December 16-án, hétfőn és december 17-én, kedden az osztrák tanárok részére továbbképzés lesz, melynek témája az új érettségi vizsga.</p>
<p>Iskolánk előreláthatóan 2016-tól vesz részt az osztrák központi érettségi vizsgán.</p>
<p>Tanáraink, diákjaink és a szülők érdekében megpróbálunk erre a lehető legjobban felkészülni. A jövő heti továbbképzés ennek egy része.</p>
<p>Az említett két napon a tanórákat szinte kizárólag a magyar tanárok fogják megtartani. Az iskolai nagydolgozatokat a diákok terv szerint meg fogják írni.</p>
<p>Szerdán és csütörtökön néhány osztály kirándulni megy osztályfőnökével. Az órarend változásait nyomon követhetik a WebUntis-on.</p>
<p>Pénteken, a karácsonyi szünet előtti utolsó napon, a tanítás a 4. óráig tart. </p>
<p>Kellemes ünnepeket és sikerekben gazdag boldog új évet kívánok! </p>
<p>Üdvözlettel:</p>
<p>Günther Kaiser </p>
<p> </p>