<p>2017. március 31-én került megrendezésre a budapesti Goethe Intézetben a Vitázik a világ ifjúsága verseny (Jugend debattiert international (Jdi)) országos fordulója. Iskolánk két győztes diákja, Budai Franciska (2A) és Zamostny Vivien (2B) indult a megmérettetésen és az ország további 14 legjobb vitapartnerével vette fel a versenyt. A két vitakérdés a következő volt: Kötelező legyen-e Magyarországon az üzleteknek az el nem adott élelmiszert rászorulóknak felajánlaniuk illetve magyar belvárosokban csak elektromos autóval szabadjon-e közlekedni.<br />Budai Franciska a meggyőző és nyugodt fellépésének továbbá kitűnő vitaképességének köszönhetően bejutott az elődöntőbe. Az elődöntő előtt még lehetősége lesz részt venni május 23. és 27. közt Brandenburgban egy retorikai tréningen, hogy tapasztalt német trénerek közreműködésével tehetségét a szlovák diákokkal együtt tovább fejleszthesse.<br />Szívből gratulálunk!</p>
<p>Fotó: Szűts Rebeka</p>