<h2>Az iskola elvégzéséhez szükséges készségek, képességek</h2>
<ul>
<li>Jó érzék idegen nyelvek tanulásához (a tanítás nyelve a német, 1. idegen nyelv: angol,<br />2. idegen nyelv: francia vagy orosz)</li>
<li>természettudományos tárgyakban mutatott tehetség (matematika, fizika, kémia, biológia)</li>
<li>folyamatos önálló tanulásra és az esetlegesen elmulasztottak pótlására való készség</li>
<li>tisztelet, tolerancia és a különböző kultúrák iránti nyitottság, érzékenység</li>
</ul>
<h2>Kiket várunk iskolánkba?</h2>
<ul>
<li>Előkészítő osztályba<br /><br /></li>
<ul>
<li>olyan tanulókat magyar általános iskolákból, akik német nyelvből még nem rendelkeznek a szükséges ismeretekkel ahhoz, hogy az első osztályba felvételt nyerjenek</li>
<li>olyan tanulókat magyar általános iskolákból, akik még egyáltalán nem rendelkeznek német nyelvi ismeretekkel<br /><br /></li>
</ul>
<li>Első osztályba<br /><br /></li>
<ul>
<li>tanulókat az Osztrák-Magyar Európa Iskolából</li>
<li>tanulókat az előkészítő osztályból</li>
<li>tanulókat Ausztriából</li>
<li>német anyanyelvû tanulókat</li>
<li>tanulókat nemzetiségi általános iskolákból, kéttannyelvû magyar általános iskolákból, akik a szükséges német nyelvi ismeretekkel rendelkeznek ahhoz, hogy a különböző tantárgyakat német anyanyelvi tanárok óráin tanulhassák.</li>
</ul>
</ul>
<p>További információkat az egyes osztályokban elvárt német nyelvi ismeretekről a „német nyelvi tantárgyi ismertetőben” találnak.</p>
<h2>Felvételi vizsga</h2>
<p>A Budapesti Osztrák Iskolába történő beiratkozáshoz a diákoknak felvételi vizsgát kell tenniük, melyben a tárgyi tudás mellett a nyelvi készségekre és logikai képességekre helyezzük a hangsúlyt.</p>
<p>A Budapesti Osztrák Iskola saját felvételi vizsgát állít össze, amely független a központi középiskolai felvételi rendszertől és megfelel az iskola speciális követelményeinek.</p>
<h3>Felvételi vizsga az előkészítő osztályba:</h3>
<p>A vizsga három 50 perces írásbeli részből áll. Vizsgatárgyak: matematika, magyar nyelv és első idegen nyelv (német vagy angol nyelv attól függően, hogy melyik a diák első idegen nyelve)</p>
<h3>Felvételi vizsga az első osztályba:</h3>
<p>Az első osztályba való felvételhez német nyelvből és matematikából kell felvételi vizsgát tenni.</p>
<p>Azon diákok számára, akik a 8. osztályt az Osztrák Képzési Központban végezték, egyedi felvételi eljárás van érvényben.</p>
<h3>Felvétel magasabb osztályokba:</h3>
<p>A felvételi vizsga jellege és terjedelme a jelentkező diák bizonyítványától és az osztálytól függ. Egyéni kérdéseikkel forduljanak az <a href="mailto:info@osbp.hu">info@osbp.hu</a> e-mail címen az iskolához.</p>
<h3>Idõpontok</h3>
<p>Jelentkezési határidő: 2014. január 8. (Az Osztrák-Magyar Európaiskola tanulóinak: 2013. november 25.)</p>
<p>A felvételi vizsga időpontja 2014. január 11., szombat, 9 óra</p>
<p>Helyszín: Budapesti Osztrák Iskola – Felső-reálgimnázium 1126 Budapest, Orbánhegyi út 39-45.A vizsga eredményeiről 2014. január 17-ig tájékoztatjuk a szülőket.</p>
<h2>A felvételi eljárás</h2>
<ol>
<li>A szülő vagy gondviselő beküldi a felvételi jelentkezési lapot, egy fényképet és a 7. osztályos bizonyítvány egy másolatát postán vagy e-mailben az iskolába. (A felvételi jelentkezési lap letölthető az iskola honlapjáról.)</li>
<li>Az iskola e-mailben értesíti a szülõt, gondviselőt arról, hogy megkapta a jelentkezést, és értesíti a felvételi vizsga időpontjáról.</li>
<li>A jelentkezők megírják a felvételi vizsgát a megadott tárgyakból.</li>
<li>Az iskola értesíti a szülőt, gondviselőt a vizsga eredményéről, a felvételről és a további teendőkről.</li>
<li>Felvétel esetén kéthavi képzési hozzájárulás összegét (szeptember és október) előre be kell fizetni.</li>
<li>Az iskola elküldi a szülőnek, gondviselőnek a tanulmányi szerződést, melyet ők aláírva az iskolába visszajuttatnak.</li>
</ol>
<p> </p>