<p>Néhány nappal ezelőtt adta át diákképviselőnk, Hajnal Arnold (3A) és édesanyja, Kamila Janek-Vargová a Szent János Kórház Gyermeksebészet és -traumatológia osztályának számára gyűjtött adományt. Az iskolaszék által megrendezett jótékonysági karácsonyi süteményvásár bevételének egyik felét, 92.000 Ft-ot Dr. Mona Tamás vette át. A diákok, tanárok, iskolai dolgozók és szülők által adományozott összeget a kórházi alapítvány rehabilitációs eszközök beszerzésére fordítja majd. Amennyiben Ön(ök) is szeretné(k) támogatni a Szent János Kórház gyermekosztályait a következő bankszámlaszámra történő utalással teheti(k) meg: Égett És Egyéb Baleseti Sérült Gyermekek Javára Alapítvány'' (Kontonummer: 11991102-02121064).</p>