<p>1. Mindenekelőtt figyelmesen nézzétek meg ezt az összeállítást!</p>
<p><a href="https://index.hu/video/2019/05/18/emlekkepek_89_1989_rendszervaltas_kiallitas_oszk/" target="_blank">https://index.hu/video/2019/05/18/emlekkepek_89_1989_rendszervaltas_kiallitas_oszk/</a></p>
<p>2. A fenti filmben látott kiállítás mintájára kezdjetek gyűjtésbe: minimum 6, legfeljebb 10 darab olyan tárgyat, eszközt, dolgot (vagyis kordokumentumot) szerezzetek be az ismeretségi vagy rokoni körből („akár a föld alól is”), ami bizonyíthatóan vagy egyértelműen az 1985-1995 közötti időszakból származik és a korra jellemző volt, tipikusnak mondható. </p>
<p>3. Egy jól felépített és megszerkesztett, információkban gazdag (esetleg humoros), maximum 3 perc hosszúságú filmben mutassátok be ezeket a nézőknek, vagy használjátok fel az összegyűjtött tárgyakat a filmben tetszésetek szerint úgy, hogy minél többet tudjunk meg arról a korszakról. Az a jó, ha az akkor élő emberek ennek segítségével felidézhetik a 30 évvel ezelőtti kort („fiatalságukat”), illetve azok is át tudják élni vagy át tudják érezni a rendszerváltoztatás körüli évek hangulatát, akik akkor még nem éltek vagy túl fiatalok voltak. (Lehet a családi, baráti körben tesztelni az elkészült filmet!)</p>
<p>A film bármilyen technikával és formátumban készülhet (akár mobiltelefonnal is!), viszont a lejátszáshoz szükséges eszközökről és a lejátszás zavartalanságáról nektek kell majd gondoskodnotok, ezért ti vagytok a felelősök. (A beérkezett filmek iskolai bemutatásának időpontját később közöljük.)</p>
<p>Beküldési / leadási határidő október 15. (kedd).</p>
<p>Jó tanács: a helyetekben semmiképpen nem hagynám az utolsó napokra a megvalósítást, és a tárgyak gyűjtését valamint a szóba jöhető filmes feldolgozási módokon, módszereken való ötletelést már a napokban elkezdeném a csapattársaimmal.</p>
<p>Sok sikert kíván a gyűjtőmunkához és a filmkészítéshez egyaránt:</p>
<p>Fuxreiter Tibor</p>
<p>(A csapatok még szeptember 15-én ímélben kapták meg a fenti feladatot.)</p>