<p><br />Mivel 1996 szeptember végén jelent meg első alkalommal, könnyen kiszámítható, hogy ősszel lesz 25 (!) éves az Óperencia. Ezen alkalomból tervezzük egy jubileumi szám kiadását, aminek összeállításához kérjük minden olyan korábbi és jelenlegi olvasó segítségét, aki valamikor is kapcsolatba került a lappal. <br />Bármilyen kis történet felidézése az Óperenciával kapcsolatban (legyen annak írója volt vagy jelenlegi diák, szülő, rokon, barát, ismerős, de akár egy kíváncsi kívülálló is), vagy egy rövidke (akár 1-2 mondatos) észrevétel, üzenet, megjegyzés stb. közzététele talán méltóképpen segítene megünnepelni ezt a nem mindennapi születésnapot. Az a kérésem, hogy legkésőbb 2021. augusztus 31-ig küldjék el az ezzel kapcsolatos írásaikat, illetve azt is örömmel venném, ha akár régi, akár mostani fotót is csatolnának magukról az "<strong>Óperencia 25</strong>"-projektbe bekapcsolódók. Ezenfelül kérem, hogy írják meg teljes nevüket, és ha egykori diákunkról van szó, akkor a végzés évét és osztályfőnökük nevét is tüntessék fel a levélben. <br />A küldeményeket (a hosszabb szövegeket, a rövidebb kommenteket, a fényképeket és a hozzájuk tartozó magyarázatot) a <span style="text-decoration: underline;"><strong>fuxreiter@osbp.hu</strong></span> címre juttassák el, az üzenet tárgyának sorában az "Óperencia 25" szerepeljen.</p>
<p><br />Hálás köszönettel az ünnepi kiadvány közös szerkesztéséhez nyújtott önzetlen segítségükért: Fuxreiter Tibor</p>