<p>A JDI (Jugend debattiert international) verseny iskolai fordulóinak magyarországi győztesei 2015. március 5-én és 6-án egy felkészítő tréningen vettek részt a budapesti Goethe Intézetben. A tréning elsődleges célja az volt, hogy a diákok a március 24-én és 25-én megrendezésre kerülő versenyek előtt megismerjék egymást és beszélgetést kezdeményezzenek egymással. Ezen túlmenően a diákok vitafeladatok révén célzott felkészítést kaptak a következő fordulókra. Mivel az egyik iskolai győztesünk, Babos Katalin (2A) sajnos nem tudott részt venni a képzésen, így iskolánkat Boros András (2A) mellett Benedek Luca (3B) képviselte a felkészítő programon. <br />A Budapesti Osztrák Iskola győztesei március végén a budapesti Német Nemzetiségi Gimnázium, a pécsi Babits Mihály Gimnázium és a bajai Magyarországi Németek Általános Művelődési Központ győzteseivel fognak megmérkőzni a következő körben.</p>
<p><a href="http://www.jugend-debattiert.de">www.jugend-debattiert.de</a></p>