<p>Hosszú utazás után Matek-Challenge-csapatunk megérkezett Leibnitzba. Az egyik társunk fent hagyta a bőröndjét a buszon, amely Zágráb irányba ment tovább tovább. Fél óra múlva Herr Stütz és a csapattársunk (akit nem nevezünk meg) 300 km/h-val és a bőrönddel együtt csatlakoztak hozzánk az étteremben és végül az éhes csoport leadhatta a rendelését a finom ételekre. <br /><br />A következő nap került sor a versenyre. Az első két órában mindenkinek négy nehéz, saját feladatott kellett megoldani, a következő két dupla órában még nehezebb feladatok következtek team-munkában. A verseny után együtt töltöttük az időt az osztrák versenytársakkal Leibnitzban. <br /><br />A leibnitzi tartózkodásunk szépségeit tovább fokozta, amikor másnap megtudtuk, hogy a budapesti team nem üres kézzel, hanem a vándorserleggel térhet haza. A csapatunk remekül teljesített és 11 pont előnyre tett szert.  <br /><br />Köszönetet mondunk Herr Hofstätternek, az igazgatónőnek és Herr Stütznek a szervezésért. <br /><br />Már most várjuk a következő M-Challenge-fordulót Budapesten, és reméljük, hogy hasonló vagy még jobb eredményekkel végzünk!<br /><br />Párkányi Ádám (3A)</p>