<p style="text-align: justify;">Iskolánk őszi szünet előtti utolsó kulturális rendezvénye az október 27-én, csütörtökön délután megrendezésre került Nyelvek napja elnevezésű program volt, melynek két szervezője Kogler-Lang Michaela és Lasch Isabel tanárnők voltak. Minden évfolyam minden osztálya képviseltette magát a fellépők sorában valamilyen produkcióval, s a közönség széksorai is zsúfolásig megteltek. Az előadott darabok mind iskolánk nyelvi sokszínűségét szemléltették: a francia sanzon mélabús dallamai, a szerelmes Tatjana szívszaggató szavai, az angol, olasz vagy éppen koreai nyelven felzendülő versek sorai, az ukrán népdal és az orosz rap, a német nyelvű színdarab, a magyar Himnusz különböző nyelveken elhangzó strófái mind-mind annak voltak tanúbizonyságai, milyen sokrétű és gazdag iskolánk diákjainak nyelvi készlete, legyen szó első vagy második anyanyelvről, vagy valamely tanult idegen nyelvről. </p>
<p style="text-align: justify;">Végezetül álljon itt ízelítőül - a teljesség igénye nélkül - néhány fénykép az eseményről.  </p>