<p style="text-align: justify;"><span style="font-family: 'times new roman', times, serif; font-size: 12pt;">Örömteli nap volt 2023. január 28., hiszen a járvány miatti két év kényszerkihagyás után újra ünnepélyes keretek között kerülhetett megrendezésre iskolánk szalagavató bálja, ezúttal immár a harmincadik.</span></p>
<p style="text-align: justify;"><span style="font-family: 'times new roman', times, serif; font-size: 12pt;">54 érettségiző diák, családjaik, tanáraik, a Budapesti Iskola támogatói, valamint meghívott vendégek ünnepeltek együtt ezen a szép estén.</span></p>
<p style="text-align: justify;"><span style="font-family: 'times new roman', times, serif; font-size: 12pt;">A Budapesti Osztrák Iskola számára kiemelten fontos, hogy a magyar hagyományokat, mint amilyen a szalagavató is, híven ápolja, és az osztrákkal együtt mindkét kultúrát megélje a mindennapokban.  Ez az est egy szép példája a kultúrákon átívelő együttlétnek, Ausztriában ugyanis nem szokás a szalagtűzés.</span></p>
<p style="text-align: justify;"><span style="font-family: 'times new roman', times, serif; font-size: 12pt;">A diákok a szalagtűzésen túl tanúbizonyságot tettek tánctudásukról, előadva gyönyörű keringőiket és választott táncaikat. Az est kellemes, vidám hangulatban telt, melyet minden jelenlévő maradandó emlékként zárt szívébe.</span></p>