 Miért a Budapesti Osztrák Iskola? Iskolánk Alapítványi iskola. A nyelvi előkészítő osztályban a további négy évfolyamon - összesen 9 osztályban - körülbelül 230 diák tanul. Négyéves reálgimnázium, amely emelt szintű képzést nyújt matematikából, fizikából és kémiából – az osztrák tanterv szerint. Német nyelvű képzést nyújt anyanyelvi (osztrák) tanárokkal. Nyelvi előkészítő osztályt biztosít heti 20 németórával. Az előkészítő osztály eredményes elvégzésével a diákok mind a négy alapkészség esetében (beszéd, hallott és írott szöveg értése, írás) elérik a B1 nyelvi szintet. A magyar nyelv és irodalom és a magyar történelem tárgyakat a magyar tanterv szerint oktatja. Oktatás Az oktatás kompetenciaközpontú. Tanítási nyelv: német és magyar, további kötelező, illetve kötelezően választható nyelvek: angol és a francia vagy orosz nyelv. A magyar nyelvet mint idegen nyelvet oktatjuk a nem magyar anyanyelvűeknek. A természettudományos tantárgyak kiemelt jelentőségűek. Érettségi vizsga Osztrák és magyar érettségi vizsga lehetőségét az iskola biztosítja. Az érettségi vizsgát hitelesítés nélkül elfogadják mind Ausztriában, mind Magyarországon. A német nyelvből tett érettségi vizsga C1 típusú nyelvvizsgának felel meg. A német, matematika, fizika és angol tárgyakból tett érettségi emelt szintű érettségi vizsgát biztosít. ECDL-bizonyítvány szerezhető kitűnő informatika érettségi vizsga esetén. Tanórákon kívüli lehetőségek: Szabadon választható tárgyak széles kínálata (pl.: matematika-olimpia, sakk, programozás, olasz nyelv) Nyelvvizsgákra felkészítő tanfolyamok Fakultáció a közép-, illetve emelt szintű érettségire való felkészüléshez magyar történelemből Kreatív projektek, színjátszó kör, zenekar Osztálykirándulások és sítúrákAusztriában, projekthetek német nyelvű országokban Sportkörök, testnevelésórákon kívüli sportfoglalkozások Az iskolaújság (Óperencia) szerkesztése Iskolai könyvtár Büfé Fenntartó Az iskola fenntartója egy alapítvány, amelynek tagjait az osztrák Oktatási Szövetségi Minisztérium valamint a magyar Belügyminisztérium delegálja. A képzési hozzájárulás összege a 2023/2024-es tanévben havonta 90.000 Ft. (A 2023/2024-es tanév 2023. szeptember 1-től 2024. június 30-ig tart.) Felvétel Az iskolába történő felvételhez a diákoknak felvételi vizsgát kell tenniük. Az Osztrák Oktatási Központ diákjai számára egyedi felvételi kritériumok érvényesek. 