<p>Kedves Látogató!</p>
<p>A Budapesti Osztrák Iskola örült az Ön nyílt napon tett látogatásának. Reméljük, sikerült bepillantást adnunk iskolai életünkbe. </p>
<p>A programjaink közt szerepelt a tanórák látogatása 9.00 és 11.50 közt. A csengetési rendtől függetlenül járhattak a látogatók osztályról osztályra. A tanórák, tanárok és osztálytermek beosztása az órarendben volt megtalálható. A szünetekben tanáraink készséggel válaszoltak az oktatással kapcsolatos kérdésekre.</p>
<p>Az információs pultnál tanáraink és diákjaink köszöntötték a vendégeket és szívesen álltak mindenki rendelkezésére. Az épületben diákjaink örömmel kalauzolták végig látogatóinkat. Az iskolaújság (Óperencia) legújabb száma itt volt megvásárolható. </p>
<p>Kaiser Günther igazgató úr előadásokat tartott az iskoláról, a szünetekben a felmerült kérdéseket válaszolta meg.</p>
<p>A könyvtárban az iskola zenekara próbált, projekt és workshop bemutatók voltak láthatók, majd szimultán sakkversenyen lehetett részt venni.</p>
<p>Gyógynövényes standnál iskolánk diákjai által készített készítményeket vásárolhattak a látogatók.</p>
<p>A negyedik osztályosok és az iskolabüfé pedig mindenféle finomsággal várta a vendégeket.</p>