<p style="text-align: justify;"><span style="font-family: 'times new roman', times, serif; font-size: 12pt;">Idén március 17-én iskolánkban került sor a <em>Vitázik a világ ifjúsága</em> elnevezésű verseny iskolacsoportos fordulójára. A Trefort Ágoston Gimnázium (Budapest), a Tamási Áron Gimnázium (Budapest), a Berzsenyi Dániel Gimnázium (Sopron) és a Kossuth Lajos Gimnázium (Debrecen) iskolagyőztesei arról vitáztak, hogy meg kell-e emelni az iskolai közösségi szolgálat teljesítésének követelményeit. A nyolc diák közül csak ketten jutottak be a magyarországi elődöntőbe, köztük Dinh Balázs diákunk, akinek ezúton is gratulálunk! Diákjainkat Iványi Rudolf tanár úr készítette fel a megmérettetésre. </span></p>