<p>Október 8-án a Budapesti Osztrák Iskola diákjai és tanárai ismét rajthoz álltak! </p>
<p>A napsütéses, október eleji szombat délutánon iskolánk mintegy kétszázhúsz diákja és a tanári kar számos tagja döntött úgy, hogy a hétvége egy részét a sportnak - azon belül is a futásnak! - szenteli, és részt vesz az idén már 37. alkalommal megrendezésre került Spar Budapest Maratonon. A Simon Barbara tanárnő által koreografált, jó hangulatú zenés bemelegítést követően már semmi sem állhatott a futás útjába: a Flora Maratonka 2.3 km-es futam első helyezett férfi versenyzője iskolánk tanulója, Divinyi-Tóth Barnabás lett, de iskolánk számos tanulója végzett előkelő helyen a futam élbolyában. </p>
<p>A jól sikerült iskolai szervezés Simon Barbara és Kunszt Szabolcs testnevelő tanárok lelkes munkáját dicséri.  </p>