<h2>I. Általános tudnivalók:</h2>
<h2>a.) Az osztrák bizonyítványba kerülő vizsgák</h2>
<p>A Budapesti Osztrák Iskola tanulói a 12. évfolyam befejezése után érettségiznek. <br />Az osztrák rendszer szerint oktatott tantárgyakból a vizsgákat a tanulók az osztrák elõírásoknak megfelelõen német nyelven teszik le, mely vizsgákat az Osztrák Szövetségi Oktatási, Mûvészeti és Kulturális Minisztérium által megbízott elnök felügyeli. A magyar kétszintû érettségi vizsgarendszer szerinti vizsgákat egy magyar vizsgabizottság felügyeli.Az osztrák rendszer szerint letett érettségi vizsgák közül Magyarországon a következõket ismerik el emelt szintû vizsgaként:</p>
<ul>
<li>német nyelv</li>
<li>matematika</li>
<li>biológia (amennyiben szóbeli és írásbeli vizsgát is tesz a tanuló)</li>
<li>fizika (amennyiben szóbeli és írásbeli vizsgát is tesz a tanuló)</li>
</ul>
<p>Minden más tárgyból az osztrák rendszer szerint letett vizsga Magyarországon középszintű vizsgának számít.</p>
<p>Amennyiben a tanuló magyar nyelv és irodalom, ill. történelem vizsgatárgyakból érettségizik, azt a magyar kétszintű érettségi vizsgarendszer követelményeinek megfelelően teszi. <br />Ezen esetben a diákok a magyar kétszintû érettségi vizsgarendszer írásbeli vizsgáit teszik le. A szóbeli vizsgák emelt szint esetén a kijelölt vizsgaközpontokban, független tantárgyi bizottság elõtt, középszint esetén a Budapesti Osztrák Iskolában, az osztrák szóbelikkel azonos idõpontban, saját kérdezõ tanár és magyar vizsgaelnök jelenlétében zajlanak. <br />A magyar nyelv és irodalmat, illetve történelmet, mint vizsgatárgyakat az osztrák érettségi rendszer elismeri, az ezekből kapott jegyek bekerülnek az osztrák érettségi bizonyítványba.</p>
<h2>b.) Tanúsítványok <br />Vizsgák, melyek eredményei nem kerülnek bele az osztrák bizonyítványba</h2>
<p>A magyar nyelv és irodalom, valamint a történelem vizsgatárgyakon kívül diákjainknak módjukban áll a magyar kétszintű érettségi vizsgarendszer által szervezett egyéb vizsgákra is jelentkezni. Ezen vizsgák nem kerülnek bele az osztrák bizonyítványba. Az így szerzett eredményekről a tanulók tanúsítványt kapnak.</p>
<p>A magyar kétszintű érettségi vizsgarendszer érettségi vizsgáival kapcsolatos tudnivalókat a II. pontban részletezzük.</p>
<h2>Jelentkezés az érettségi vizsgákra</h2>
<p>Az érettségi vizsgára való jelentkezés és a vizsgatárgyak kiválasztása a karácsonyi szünet utáni első héten az iskola igazgatóságán történik. Az osztrák vizsgarendszerben kötelezően elõírt és szabadon választható tantárgyakból összeállított írásbeli-szóbeli párosítási lehetõségek az 1. számú mellékletben találhatók.</p>
<p>A magyar kétszintű érettségi vizsgákra történő jelentkezés regisztrálását iskolánk adminisztrációja intézi. Itt kerül sor a magyar nyelv és irodalom, történelem emelt ill. középszintű vizsgákon túl minden, a magyar kétszintű rendszerben szervezett vizsgákra való jelentkezésre is.</p>
<p>Az iskolánk által megjelölt írásbeli és szóbeli vizsgák időpontjai a magyar kétszintű érettségi vizsgarendszer időpontjaihoz igazodnak. A pontos időbeosztásról a tanulókat időben értesítjük.</p>
<h3>Írásbeli érettségi vizsgák</h3>
<p>Az írásbeli vizsgákra májusban kerül sor.</p>
<h2>Szóbeli érettségi vizsgák</h2>
<p>Az osztrák rendszer szerinti és a magyar kétszintű vizsgarendszer szerinti középszintű szóbeli érettségi vizsgákra június második felében kerül sor. A magyar kétszintű vizsgarendszerben az emelt szintű vizsgák szóbeli vizsgáit június első felében szervezik.</p>
<p>Az osztrák rendszer szerinti szóbeli vizsgákra és a magyar kétszintű vizsgarendszer szerinti középszintű vizsgák szóbeli vizsgáira egy magyar és egy osztrák érettségi elnök előtt kerül sor a Budapesti Osztrák Iskolában.</p>
<p>A magyar kétszintű vizsgarendszer szerinti vizsgák lefolyása és értékelése a magyar előírások szerint történik. Ezen vizsgák magyar vizsgaelnök felügyelete alatt, magyar vizsgabizottság előtt zajlanak.</p>
<p>A többi tantárgyat illetően az osztrák előírások a mérvadóak. Ezen vizsgákat az osztrák elnök felügyeli.</p>
<p>Az osztrák rendszerű szóbeli vizsga két részből áll:</p>
<ul>
<li>A tanuló által az utolsó tanévben kidolgozott vizsgamunkával (Spezialgebiet) kapcsolatos kérdés megválaszolása.</li>
<li>a) A kötelező tananyagból (alaptananyag) feltett kérdés kifejtése (a tanuló két tételt kap a vizsgán, ezek közül választhat)</li>
</ul>
<h3>Értékelés az osztrák rendszerű vizsgákon</h3>
<p>Az írásbeli dolgozatokat a szaktanárok javítják, és azt az Osztrák Szövetségi Oktatási, Mûvészeti és Kulturális Minisztérium képviselõi hagyják jóvá. Amennyiben az írásbeli munka „elégtelen” minõsítésû, abban az esetben a diáknak az adott tárgyból akkor is szóbeli vizsgát kell tennie, ha azt a jelentkezéskor nem választotta szóbeli érettségi tárgynak.A szóbeli érettségi vizsgán mindkét kérdés esetében szükséges legalább a „megfelelt” értékelést megszerezni.<br />Az érettségi jegyek az írásbeli dolgozatokból és a szóbeli feleletekbõl adódnak össze. A jegyekkel történõ értékelés mellett a teljesítményt százalékban is megadjuk.A százalékban kifejezett adatok a magyar egyetemekre való jelentkezéshez szükségesek</p>
<h3>Az iskolánkban kiállított érettségi bizonyítvány</h3>
<p>A sikeresen érettségizett diákjaink részére osztrák érettségi bizonyítványt állítunk ki.</p>
<p>A Budapesti Osztrák Iskola által kiállított érettségi bizonyítvány a 137/2008. (V. 16.) kormányrendelet 14. § 1. bekezdése alapján a német nyelv szempontjából államilag elismert általános, egynyelvû, komplex típusú felsõfokú nyelvvizsgával egyenértékû.</p>
<p>Az osztrák érettségi bizonyítványhoz egy magyar nyelvû betétlapot mellékelünk, amelyben többek között tantárgyanként az</p>
<ul>
<li>az érdemjegy</li>
<li>az érettségi szintje (emelt vagy középszint)</li>
<li>az elért százalék</li>
<li>a vizsga jellege (írásban, szóban, írásban és szóban)</li>
</ul>
<p>szerepelnek.</p>
<p>A két nyelven kiállított érettségi bizonyítványt Ausztriában és Magyarországon minden további honosítás nélkül elismerik. </p>
<h2><br />II. A magyar rendszerû érettségi vizsgákkal kapcsolatos tudnivalók az <br />Osztrák Iskola tanulói részére</h2>
<p>Iskolánk tanulói a magyar kétszintû vizsgarendszerben szervezett érettségi vizsgákat a magyar tanulókra vonatkozó szabályok szerint teszik le a következõ kiegészítésekkel:</p>
<ol>
<li>Miután az osztrák törvények nem teszik lehetõvé a tantárgyi feltételek elõrehozott teljesítését, az iskolánkban oktatott tantárgyakból nem engedélyezzük a magyar kétszintû vizsgarendszer szerinti elõrehozott érettségi vizsgát.</li>
<li>A Budapesti Osztrák Iskolában a tavaszi idõszakban magyar vizsgabizottság mûködik, mely az iskola tanulóinak összes magyar kétszintû vizsgarendszerben letett vizsgáját kezeli. A középszintû vizsgák iskolánkban, az emelt szintû vizsgák központilag kijelölt vizsgaközpontokban zajlanak.</li>
<li>A magyar iskolákban tanuló diákokra vonatkozó szabályoktól eltérõen a magyar nyelv és irodalom, ill. történelem érettségi vizsga tanulóink számára nem kötelezõ. Ezek a vizsgatárgyak továbbra is választható vizsgatárgyak maradnak, a vizsgák eredményeit az osztrák bizonyítványba vezetjük be.</li>
<li>Azokból az iskolánkban oktatott tantárgyakból, amelyekbõl a Budapesti Osztrák iskolában érettségi vizsga tehetõ, diákjaink – a 5. pontban foglaltak kivételével – csak az osztrák rendszer szerint érettségizhetnek.</li>
<li>Azokból az iskolánkban oktatott tantárgyakból, amelyekbõl a Budapesti Osztrák Iskolában nem tehetõ emelt szintû érettségi vizsga – amennyiben az vizsgaszervezési (idõbeosztás) szempontból megoldható –, a diákoknak módjukban áll a magyar kétszintû vizsgarendszer által szervezett emelt szintû vizsgákra jelentkezni, feltéve, hogy az adott tárgyból osztrák rendszer szerint nem érettségiznek. Ezen vizsgák eredményei nem kerülnek be az osztrák bizonyítványba. Az így szerzett eredményekrõl a tanulók tanúsítványt kapnak.</li>
<li>A nálunk nem oktatott tantárgyakból (pl. bolgár nyelv) a diákjainknak módjukban áll egy másik középiskolában vendégtanulóként teljesíteni az adott tárgy ottani tantervi követelményeit. Ha ez teljesül, ezekbõl a vizsgatárgyakból a tavaszi vizsgaidõszakban a „felkészítõ” középiskolában vendégtanulóként tesznek vizsgát. Jelentkezniük ez esetben is a Budapesti Osztrák Iskolában kell.</li>
<li>A tanulók a rendes érettségi vizsgájuk során a magyar kétszintû vizsgarendszer vizsgáiról (a magyar nyelv és irodalom, valamint a történelem vizsgákat kivéve) – az osztrák bizonyítvány átvételével egyidejûleg – tanúsítványt kapnak. A magyar nyelv és irodalom, valamint történelem vizsgák eredményeit az osztrák érettségi bizonyítványba vezetjük be, ezen vizsgákról a tanulók nem kapnak tanúsítványt.</li>
</ol>
<p>-----------------------------------</p>
<p>1. sz. melléklet</p>
<h2>Érettségi vizsga a Budapesti Osztrák Iskolában<br />Vizsgatárgyak kiválasztása</h2>
<h3><br />1. lehetõség: 3 írásbeli vizsgadolgozat és 4 szóbeli vizsga</h3>
<p><strong>írásbeli:</strong></p>
<ol>
<li>német</li>
<li>matematika</li>
<li>egy tantárgy a B csoportból</li>
</ol>
<p><strong>szóbeli:</strong></p>
<ol>
<li>egy tantárgy a B csoportból</li>
<li>egy tantárgy a C csoportból</li>
<li>egy tantárgy az A, B vagy C csoportból</li>
<li>egy tantárgy az A, B vagy C csoportból</li>
</ol>
<h3>2. Lehetõség: 4 írásbeli vizsgadolgozat és 3 szóbeli vizsga</h3>
<p><strong>írásbeli:</strong></p>
<ol>
<li>német</li>
<li>matematika</li>
<li>egy tantárgy a B csoportból</li>
<li>további idegen nyelv, biológia vagy fizika</li>
</ol>
<p><strong>szóbeli:</strong></p>
<ol>
<li>egy tantárgy a B csoportból</li>
<li>egy tantárgy a C csoportból</li>
<li>egy tantárgy az A, B vagy C csoportból</li>
</ol>
<p><span style="text-decoration: underline;"><strong>Külösös rendelkezés:</strong></span> A következõ tantárgykombináció szerint egy további írásbeli vizsgára jelentkezéssel lehetõséget adunk diákjainknak arra, hogy mind biológia és környezetismeret, mind fizika tantárgyakból emelt szintû érettségit tehessenek a Budapesti Osztrák iskolában.</p>
<h3>3. Lehetõség: 5 írásbeli vizsgadolgozat és 3 szóbeli vizsgaírásbeli:</h3>
<ol>
<li>német</li>
<li>matematika</li>
<li>egy tantárgy a B csoportból</li>
<li>biológia és környezetismeret</li>
<li>fizika</li>
</ol>
<p>szóbeli:</p>
<ol>
<li>egy tantárgy a B csoportból</li>
<li>biológia és környezetismeret</li>
<li>fizika</li>
</ol>
<p> </p>
<h3>A csoportos tantárgyak:</h3>
<p> </p>
<ul>
<li>német</li>
<li>történelem (magyar kétszintû vizsgarendszer) vagy történelem-, társadalom- és politikatudományi képzés </li>
<li>pszichológia és filozófia </li>
<li>zene </li>
<li>rajz</li>
</ul>
<h3><br />B csoportos tantárgyak:</h3>
<ul>
<li>idegen nyelvek (angol, francia, magyar mint idegen nyelv)</li>
<li>magyar nyelv és irodalom (magyar kétszintû vizsgarendszer)</li>
</ul>
<h3><br />C csoportos tantárgyak:</h3>
<ul>
<li>földrajz és gazdaságismeret,- matematika </li>
<li>biológia és környezetismeret </li>
<li>kémia </li>
<li>fizika</li>
<li>számítástechnika</li>
</ul>