<p style="margin-bottom: 0.35cm;">A 6. fordulóban a következő feladatok teljesítését kértük a csapatoktól:</p>
<p style="margin-bottom: 0.35cm;"><b>1.</b> „Időutazás”: <b>fiktív interjú</b> készítése az alábbi személyek közül eggyel valamikor 1985 és 1995 között (az időpontot tetszőlegesen kiválaszthatták a csapatok, de annak kapcsolódnia kellett a fenti korszak valamelyik nevezetes eseményéhez): <span style="font-family: Times New Roman, serif;">Kádár János, Pozsgay Imre, Németh Miklós, Horn Gyula, Antall József, Göncz Árpád, Sólyom László, Torgyán József, Demszky Gábor, Orbán Viktor</span>.</p>
<p style="margin-bottom: 0.35cm;">Sorsolással döntöttük el, hogy melyik csapatnak „ki jutott” – vagy pedig egy bónuszt felhasználva előzetesen választani lehetett. A terjedelmi elvárás 8-10 kérdés és ugyanennyi válasz volt.</p>
<p style="margin-bottom: 0.35cm;"><b>2.</b> Fotoshoppal egy „<b>közös kép</b>” készítése az interjúalannyal (az egész csapatnak rajta kellett lennie).</p>
<p style="margin-bottom: 0.35cm;"><b>3.</b> Minimum egy-, maximum kétperces időtartamú <b>„híradós” álbejelentkezés</b> különféle korabeli eseményekről „élőben” tudósítva (a háttér és a bemondott szöveg gondos kiválasztása fontos szempont és elvárás volt). Íme, miről tudósíthatták a nézőket alkalmi „tévéseink”:</p>
<p style="margin-bottom: 0.35cm; line-height: 100%;">- 1987, az MDF lakitelki megalakulása;</p>
<p style="margin-bottom: 0.35cm; line-height: 100%;">- 1988, a Fidesz megalakulása;</p>
<p style="margin-bottom: 0.35cm; line-height: 100%;">- 1988, tüntetés a Hősök terén a romániai falurombolás ellen;</p>
<p style="margin-bottom: 0.35cm; line-height: 100%;">- 1988, tüntetés a bős – nagymarosi vízlépcső megépítése ellen;</p>
<p style="margin-bottom: 0.35cm; line-height: 100%;">- 1988, Kádár János leváltása az MSZMP pártértekezletén;</p>
<p style="margin-bottom: 0.35cm; line-height: 100%;">- 1989, Pozsgay Imre népfelkelésnek minősíti az 1956-os forradalmat;</p>
<p style="margin-bottom: 0.35cm; line-height: 100%;">- 1989, Nagy Imre és mártírtársai újratemetése;</p>
<p style="margin-bottom: 0.35cm; line-height: 100%;">- 1989, tárgyalások az MSZMP és az Ellenzéki Kerekasztal között;</p>
<p style="margin-bottom: 0.35cm; line-height: 100%;">- 1989, határnyitás az NDK-állampolgárok előtt;</p>
<p style="margin-bottom: 0.35cm; line-height: 100%;">- 1989, a köztársaság kikiáltása;</p>
<p style="margin-bottom: 0.35cm; line-height: 100%;">- 1990, országgyűlési választások;</p>
<p style="margin-bottom: 0.35cm; line-height: 100%;">- 1990, taxisblokád.</p>
<p style="margin-bottom: 0.35cm;">Ezúttal is sorsolással dőlt el, hogy melyik csapatnak milyen eseményt kellett feldolgoznia – vagy pedig a fenti bónuszt „feláldozva” ugyancsak választaniuk lehetett a felkínáltak közül.</p>
<p style="margin-bottom: 0.35cm;">A feladatok teljesítésére összesen három hetük volt a csapatoknak. Végül öten küldték be határidőre pályamunkáikat. Ennek eredményét és az aktuális állást az iskola Facebook-oldalán tekinthetik meg az érdeklődők.</p>
<p style="margin-bottom: 0.35cm;"> </p>
<p style="margin-bottom: 0.35cm;"><i>Fuxreiter Tibor versenyszervező</i></p>