<p>Tisztelt Szülők! </p>
<p>Két intenzív hónapot tudhatunk magunk mögött. A tanév eddigi alakulása számomra nagyon jó benyomást kelt. Az első tesztek és nagydolgozatok nagyrészt örömteli eredményeket hoztak. </p>
<p>A délutáni foglalkozásoknak idén is nagy sikerük van. Az iskolai élet még aktívabb. A zenei kínálatot élvezhettük a Rail Cargo Hungaria ösztöndíj átadásán és a “Bakelit” című kiállítás megnyitóján. A színjátszó kör szorgosan próbál az első fellépésére. </p>
<p>Természettudományi téren örömöt okoz nekem, hogy a biológiai gyakorlatnak és a mikroszkópozásnak nagy sikere van. A Mathematikolympiade-n (osztrák matematika olimpia) való részvételre is nagyban folyik a készülődés. </p>
<p>A következő utáni héten diákjaink egy Comenius projekten vesznek részt Murcia-ban (Spanyolország). </p>
<p>Gratulálok új diákképviselőnken és helyettesének, Horváth Elizának és Hrutka Benedeknek. Jó jel, hogy diákképviselőnk és helyettese csapatban dolgoznak. Sok iniciatívát várok a diákoktól. Az eddigi együttműködés sokat ígér. </p>
<p>Fizikatanárunk, Horst Smetanig sajnos újabban megbetegedett. Távolléte alatt Remeli Anton, magyar fizikus tanítja a 3. és 4. osztályokat. Mindkét másodikos osztályban én veszem át a tanítást. </p>
<p>A tanév ugyan csak most kezdődött el, mégis már megkezdődtek az előkészületek a következő tanévre. Miután az infláció és az új adók ellenére 4 éve nem emelkedett a képzési hozzájárulás összege, kénytelenek vagyunk emelni rajta. A 2014/2015-ös tanévtől a képzési hozzájárulás összege diákonként havonta 47.000 forintra emelkedik. </p>
<p>Kérjük, két fontos novemberi időpontot jegyezzenek fel: </p>
<p><strong>November 16., szombat:</strong> nyílt nap, 9 órától 12 óráig </p>
<p>A nyílt nap iskolánkban tanítási nap, a diákok jelenléte kötelező. </p>
<p><strong>November 25., hétfő:</strong> első össziskolai szülői értekezlet, 18 órától 20 óráig </p>
<p>Az első össziskolai szülői értekezlet előtt értesítjük Önöket gyermekük érdemjegyeiről. </p>
<p>Iskolánk facebook oldalára is fel szeretném hívni a figyelmüket. Az iskolai aktualitásokon kívül tájékoztatjuk Önöket különböző kulturális eseményekről, és Ausztriáról is találnak bővebb információkat. </p>
<p>Üdvözlettel: </p>
<p>Günther Kaiser </p>