<p>A JDI (Jugend debattiert international) verseny országos iskolai elődöntőire március 25-én került sor. Az iskolai győzteseink, Babos Kata (2A) és Boros András (2A) képviselték a Budapesti Osztrák Iskolát és vitáztak a budapesti Német Nemzetiségi Gimnázium, a bajai Magyarországi Németek Általános Művelődési Központjának és a pécsi Babits Mihály Gimnázium diákjaival. Mindkét diákunk kimagaslóan és meggyőzően versenyzett.<br /> <br />Gratulálunk Boros Andrásnak, aki a meggyőző és nyugodt fellépésének továbbá a kitűnő vitaképességének köszönhetően továbbjutott, és április 15-én a Goethe Intézetben az ország legjobb 15 diákjával együtt megméretteti magát.<br /> <br />Gratulálunk továbbá Babos Katának, aki a remek nyelvtudása, kitűnő meggyőzőereje és teljesítménye ellenére sajnos nem jutott tovább. <br /> <br />Külön köszönet Szép Doriannak (2A), aki elkísérte versenyzőinket a Német Nemzetiségi Gimnáziumban és támogatta őket.</p>
<p>www.jugend-debattiert.eu</p>