<p>A Rail Cargo Hungaria Zrt. 2011-ben indított Tanulmányi Ösztöndíjprogramjával 5 tanéven keresztül támogatja a Budapesti Osztrák Iskola legkiemelkedőbb diákjait. A projekt a vasútvállalat számára a hagyományosan jó osztrák-magyar gazdasági és kulturális partnerség megerősítését jelenti.</p>
<p>Az intézménnyel kötött megállapodás fontos lépéseként a vállalat a 2014/15-ös tanévben immár tizenkét tanuló tanulmányait támogatja. Az okleveleket ünnepélyes keretek között Dr. Wolfgang Waldner budapesti osztrák nagykövet és Dr. Kovács Imre, a Rail Cargo Hungaria Zrt. Igazgatóságának elnöke adták át november 5-én a Budapesti Osztrák Iskolában.</p>
<p>"A Rail Cargo Hungaria ösztöndíjprogramja jelentősen hozzájárul iskolánk minőségének emeléséhez. Jelenleg egy felfelé ívelő szakaszban vagyunk. Minél jobbak a tanulók, akiket felveszünk, annál jobb az oktatás minősége. Ha javul a minőség, ez kihatással van a jelentkezők számára, így még jobb teljesítőképességű diákokat tudunk felvenni. A Rail Cargo Hungaria pénzügyi támogatását közvetlenül a tanulók kapják, így közvetetten a Rail Cargo Hungariától kapunk jó diákokat." - Kaiser Günther, iskolaigazgató.</p>
<p>Az önsztöndíjasok: Ács Miklós (1A), Boros Beáta (Előkészítő osztály), Horváth Nóra (3A), Komár Bence Péter (2B), Nógrádi Nicol (3A), Rákóczi Dalma (2A), Vlahosz Artemisz (2A)</p>
<p> </p>