<p>Május végén az osztályommal, az 1A-val és 1B-vel egy hetet töltöttünk Bécsben. Már az év elején eldönthettük, hogy Bécsbe vagy máshová utazzunk-e osztálykirándulásra. A programunk rendhagyó volt, a tanáraink meg akarták mutatni nekünk Bécs másik arcát is, ami sikerült is nekik, azt hiszem. Természetesen volt városnézés is, amely során megnéztük minden a leghíresebb látnivalókat, mind a kicsi utcácskákat. A túra nekem nagyon tetszett, mert sok érdekes dolgot tudtunk meg a helyekről. Felkerestük a melki apátságot is, ahol csodaszép időnk volt, és a szép épületet belülről is megcsodálhattuk. Nekem nagyon tetszett még a Gugging Múzeum, ahol tehetséges, lelkileg beteg emberek alkotásait állították ki. Azt gondolom, ez egy egyedülálló élmény volt, amit soha nem fogok elfelejteni. Még valami, ami a Gugging mellett leginkább tetszett, az az ENSZ-ben tett látogatás volt. Elmondták nekünk, hogy a különböző szervezetekkel mivel foglalkoznak és mit értek el, Azt is lenyűgöző volt hallani, milyen logikusan és szisztematikusan dolgoznak ott és milyen sokat tudnak segíteni az egész világnak. A látogatás meghozta a kedvemet, hogy a jövőben talán valami hasonlóval foglalkozzam, és motivált arra, hogy sok idegen nyelvet megtanuljak. Összeségében szupernek találtam a projekthetünket. Az egyetlen kritika, amit elmondhatok, hogy a korábban kialakult baráti körök még nem nyitottak egymás felé, de azt hiszem, ez idővel változni fog. Véleményem szerint ami még nagyon jó volt az osztálykirándulásban, az az, hogy sok szabadidőnk volt, és olyankor azt tehettük, amit mi akartunk.</p>
<p>Faller Janka 1.A</p>