<p>Vitázik a világ ifjúsága – Országos elődöntő 2015<br />Gratulálunk iskolai győztesünknek, Boros Andrásnak (2A), aki a meggyőző és nyugodt fellépésének továbbá tehetségének köszönhetően bejutott a Vitázik a világ ifjúsága vetélkedő elődöntőjébe. Az elődöntő előtt Andrásnak még lehetősége nyílt április 26. és 30. közt Drezdában részt venni egy tréningen, ahol vitaképességeit tapasztalt német trénerekkel és cseh versenyzőkkel együtt tovább fejleszthette.<br />Május 20-án a diákok a következő vitakérdést kapták témaként: Felére csökkentsék e Magyarországon a gimnáziumi férőhelyek számát? Boros András az országos elődöntőben a kiemelkedő 5. helyezést érte el. Szívből gratulálunk neki. <br />A Vitázik a világ ifjúsága vetélkedő keretében Közép- és Kelet-Európa nyolc országának németnyelv-tanulói tesznek tanúbizonyságot arról, hogy mennyire jártasak a vitakultúrában. <br />A Vitázik a világ ifjúsága vetélkedő azt kívánja elősegíteni, hogy a közép- és kelet-európai fiatalok képesek legyenek nézeteiket, álláspontjaikat német nyelven kifejteni és meggyőzően képviselni. A projekt célja a vitakultúrának, mint a demokrácia eszközének fejlesztése és az európai többnyelvűség támogatása.<br />A Vitázik a világ ifjúsága projektben Csehország, Észtország, Lengyelország, Lettország, Litvánia, Magyarország, Oroszország és Ukrajna iskolái vesznek részt. A vetélkedőre – a felkészítő tanárok támogatásával – 10. osztálytól nevezhetnek be azok a tanulók, akik legalább B2 szintű nyelvtudással rendelkeznek.<br /><a href="http://www.goethe.de/ins/hu/bud/lhr/ppp/jdi/huindex.htm">http://www.goethe.de/ins/hu/bud/lhr/ppp/jdi/huindex.htm</a></p>