<p>A Budapesti Osztrák Iskola történelemtanárai által 2019 áprilisában meghirdetett „Kreatív töriverseny 2.0” (melynek témája a 30 éve lezajlott rendszerváltoztatás) a végéhez közeledik, és ennek lezárásaként egy „klubdélután” jellegű összejövetelt rendezünk 2020. március 19-én (csütörtökön) 15 órai kezdettel az iskola könyvtárában.</p>
<p>Erre a tavaly tavasszal benevezett 15 (!) háromfős csapat minden egyes tagját ezennel sok szeretettel meghívjuk! Az 5 végsőkig kitartó csapat (az Antallisták, a Csillagrombolók, a Kerekasztal lovagjai, a Mókus őrs és a Világtalan Trabant) ezen a délutánon még egyszer utoljára megküzd a pontokért és a minél előkelőbb helyezésekért. <br />Az összejövetelen rajtuk kívül természetesen minden érdeklődőt és szurkolót is örömmel látunk!<br />További részletek az iskola Facebook-oldalán.<br />Fuxreiter Tibor szervező</p>