<p>Hamvas István, a MVM Paksi Atomerőmű vezetőjének meghívására a Budapesti Osztrák Iskola mindkét negyedik osztálya látogatást tett a Paksi Atomerőműben. A tanulságos idegenvezetés és az alapos biztonsági ellenőrzés után a reaktort is megtekinthettük, ahol a berendezés hatalmas dimenziói nagy hatást gyakoroltak ránk. Az üzemi konyhán elfogyasztott finom ebéd és a kellemes buszút hazafelé - néhány diák hangos énekével aláfestve - mindannyiunk számára jól sikerült, felejthetetlen élménnyé tette a napot.</p>