<p>A sakknak Magyarországon nagy hagyománya van, amit a magyar csapat 2014-es Sakk-Olimpián elért kiemelkedő, második helyezése is bizonyít. Aztán végül magyar volt az az egyetlen játékos is, Lékó Péter, aki teljes pontot szerzett a győztes kínai csapat egyik játékosa ellen. És a világ legjobb sakkjátékosnőjének, Polgár Juditnak a neve Magyarországon kívül is sok embernek egy fogalom.</p>
<p>A sakk bevezetése a Budapesti Osztrák Iskolában mint szabadon választható tárgy mindezek alapján "logikus" dolog. A sakk pozitív hatásai vitathatatlanok. Több tudományos munka bizonyítja, hogy a rendszeres sakkozás nem csak az érzékelést, de a figyelmet és a koncentrációt is javítja. A sakkal való foglalkozás révén megváltoznak a gondolkodási struktúrák és kitágulnak a térbeli, rendszerező és logikai gondolkodás határai.</p>
<p>Ezen túlmenően a sakk gyakorlásával következő célokat követjük:</p>
<ul>
<li>a játék öröme,</li>
<li>a taktikai képességek javítása,</li>
<li>a pozíciók megértésének fejlesztése,</li>
<li>a nyitó- és végjátékok ismereteinek javítása,</li>
<li>pontos számolás javítása,</li>
<li>a versenyhelyzetekben szükséges szociális kompetencia fejlesztése</li>
</ul>
<p>A sakkóráink különféleképpen zajlanak. Egyrészt foglalkozunk sakkelmélettel: fogós taktikai feladatokat oldunk meg, különböző nyitási rendszereket figyelünk meg, és végjátékok finomságaival foglalkozunk. Vagy híres sakkpartikat nézünk meg, és abból tanulunk. De a gyakorlati játék sem maradhat el: klasszikus játszmák, szimultán játszmák vagy adott esetben tandem- és "felfalós" sakkpartik.</p>
<p>A foglalkozást vezeti: Hofstätter Reinhold</p>