<p>A jól működő információcsere a sikeres iskola egyik ismérve. Ezért a szülőkkel való együttműködés, kapcsolattartás fontos számunkra.</p>
<h1>Iskola -- Szülők</h1>
<p>Az iskolával kapcsolatos, általános jellegű információk elérhetők az iskola honlapján.</p>
<p>Az előkészítő osztály, valamint mindkét 1. osztály számára szülői értekezletet tartunk szeptemberben. A többi osztály esetében a szülői értekezletek megszervezésére igény szerint kerül sor.</p>
<p>A szülőket az iskola a tanév során négy alkalommal értesíti a gyermekek teljesítményéről – az őszi és a tavaszi fogadónapok előtt e-mailben, illetve az első félév végén a féléves bizonyítvány, a második félév végén az éves bizonyítvány útján.</p>
<p>A szülőknek szóló leveleket igény szerint e-mailben küldjük ki és egyben feltöltjük az iskola weboldalára is.</p>
<p>A szülőket a különleges eseményekről, alkalmakról az iskola e-mailben értesíti.</p>
<p>A szülők további tájékoztatást a tanév két általános fogadónapján, valamint a tanárok heti fogadóóráján kaphatnak.</p>
<h1>Szülők -- Iskola</h1>
<p>A szülők gyermekük hiányzása esetén értesítik az iskolát.</p>
<p>A szülők a tanév során többször kapnak tájékoztatást gyermekük teljesítményéről. A nem megfelelő teljesítmény esetén kérjük, hogy a szülők vegyék fel az iskolával a kapcsolatot.</p>
<p>A diákok előrelátható hiányzását, távolmaradását kérjük előre jelezni. </p>