<p style="text-align: justify;"><span style="font-family: 'times new roman', times, serif; font-size: 12pt;">A Budapesti Osztrák Iskola idén először vett részt a nemzetközi Bolyai matematikaversenyen (<a href="http://www.bolyaiteam.at">www.bolyaiteam.at</a>).</span></p>
<p style="text-align: justify;"><span style="font-family: 'times new roman', times, serif; font-size: 12pt;">A Bolyai matematikaverseny egy csapatverseny, melyet tizenkilenc évvel ezelőtt hívott életre egy budapesti gimnázium. Ma már pusztán Magyarországon is 100 000-nél több diák vesz részt rajta, és 2014 óta pedig Németországban is megrendezik a versenyt, mely immár nemzetközivé vált. 2023-ban Ausztriából nagyjából 2000 diák vett részt rajta, s közülük 39-en a Budapesti Osztrák Iskola diákjai.</span></p>
<p style="text-align: justify;"><span style="font-family: 'times new roman', times, serif; font-size: 12pt;">Január 17-én 11 csapat törte keményen a fejét, és oldott meg logikai feladatokat a sürgető idő nyomása alatt. Az előkészítő osztálytól kezdve a végzősökig minden évfolyam legalább egy csapattal képviseltette magát a versenyen, igen figyelemreméltó eredményeket elérve: több helyezés az első tíz között, sőt, egy csapatgyőzelem is! Dulin Kristóf, Dévényi Márk, Marosi Dávid és Zsukk Levente 2.B osztályos tanulók Sπler nevű csapata megnyerte saját mezőnyük versenyét, ezáltal helyet biztosítva maguknak a június 24-i budapesti döntőben.</span></p>