<p>2013. március 13-án az első évfolyam diákjai Peisch Judit tanárnő és Fuxreiter Tibor tanár úr kíséretében Tasnádi István „Cyber Cyrano“ című darabját tekintették meg az Andrássy úti Kolibri Pincében. <br />Az előadás után egy kb. egyórás drámapedagógiai foglalkozás keretében közösen értelmezték a színészekkel és két drámapedagógussal a látottakat. Íme az egyik résztvevő tanulónk véleménye: <br /><br />„A legtöbb színházi előadás szerintem attól lesz különleges vagy jól elképzelhető, ha gondolatban bele tudjuk képzelni magunkat az egyik szereplő helyzetébe. A Cyber Cyrano világa ilyen, akár most, közöttünk is történhetett volna az, amit láttunk. A karaktereket rendkívül jól alakították, s a háttér és a vetítés egyszerű, de kimondottan találó volt. Ez volt az első olyan előadás, ami úgy tudott érdekelni, mint akár egy sikerfilm.“ (Sátorhelyi Zsófia I/B)<br /><br /></p>