<ol>
<li> Egymás megbecsülése, az udvariasság és a fegyelmezett magatartás az iskolai élet alapfeltételei.</li>
<li>Tisztelet és tolerancia</li>
</ol>
<ul>
<li>A tanulók nyitottan, tisztelettudóan és előzékenyen viszonyulnak mindenkihez.</li>
<li>A tanulók minden embert elfogadnak és tiszteletben tartják személyes meggyőződésüket és határaikat.</li>
<li>A tanulók nem rekesztenek ki senkit, és nem gúnyolódnak semmin, ami számunkra furcsának vagy szokatlannak tűnik.</li>
<li>A tanulók a konfliktusokat erőszakmentesen oldják meg, és elítélik a zaklatás minden formáját.</li>
<li>A tanulók tiszteletben tartják mások integritását és tulajdonát.</li>
<li>A tanulók nem bántanak meg senkit sértő, szexuális beszéddel, mindig tiszteletben tartják a tisztesség és a szemérem határait, tartózkodnak mások szexualizált szövegekkel vagy képekkel való becsmérlésétől a közösségi hálózatokon. Soha nem lépik át a nem kívánt fizikai közelség határát. Arra is ügyelnek, hogy ne sértsék meg saját méltóságukat a közösségi oldalakon tett meggondolatlan bejegyzésekkel és kétes letöltésekkel.</li>
</ul>
<ol start="3">
<li>A tanórákon és iskolai rendezvényeken alapfeltétel a pontos megjelenés.</li>
<li>Külső személyeknek, látogatóknak a portán vagy a titkárságon be kell jelentkezniük.</li>
<li>Az iskola egész területén, a bejáratnál, valamint a magyar előírásoknak megfelelően az iskola területének 5 méteres körzetében tilos a dohányzás.</li>
<li>A diákok kötelesek az iskola épületét, annak felszereléseit és berendezéseit rendeltetésszerűen használni, és az igazgatóság, valamint a tanárok utasításait és szabályait követni.</li>
<li>Az aktuális információkról az iskolavezetés és a tanárok szóban vagy írásban tájékoztatnak. Fontos tudnivalók találhatók továbbá a bejárati aula hirdetőtábláján, valamint az iskola honlapján. Az órarendet érintő változásokról a WebUntis-on adunk tájékoztatást.</li>
<li>A tantermeket a tanórák után úgy kell elhagyni, hogy a következő diákokat is tiszta tanterem fogadja. Nem szabad firkálni az asztalokra. A padokról és az ablakpárkányokról el kell pakolni a tanszereket. Figyelni kell a tisztaságra és az iskolai felszerelések gondos használatára.</li>
<li>Az utolsó tanóra után az osztályteremben a székeket fel kell rakni a padokra, az ablakokat be kell csukni, a lámpát le kell kapcsolni és az osztálytermet rendezett állapotban kell hátrahagyni. Az osztályfőnökök minden héten kijelölnek két diákot osztályfelelősnek, akik az osztálytermek rendezett állapotáért felelősek.</li>
<li>Az osztályfelelősök figyelnek arra, hogy a tanóra kezdetén tiszta legyen a tábla.</li>
<li>A mobiltelefonokat, valamint egyéb elektronikus eszközöket csak akkor szabad használni a tanórák alatt, ha a tanár külön engedélyt ad rá. Más esetben az említett eszközöket ki kell kapcsolni. Tilos a mobiltelefonokat, valamint egyéb elektronikus eszközöket olyan célokra használni a tanórák alatt, amelyek nem kapcsolatosak az iskolai oktatással.</li>
<li>Az étkezés nem megengedett a tanórák alatt.</li>
<li>Nem megengedett olyan tárgyakat az iskolába hozni, amelyeknek birtoklása a hatályos jogszabályok alapján tilos (kábítószer, bármiféle fegyver, alkohol, tiltott kereskedelmi cikkek, stb.).</li>
<li>Tilos az alkoholfogyasztás az iskolában illetve iskolai rendezvényeken/projekthetek alkalmával.</li>
<li>A tanításhoz nem feltétlenül szükséges tárgyakat (ékszerek, technikai eszközök, úgy mint laptopok és mobiltelefonok) kizárólag saját felelősségre szabad az iskolába hozni.</li>
<li>Igazolt hiányzás esetén a szülőnek/nevelőnek kötelessége benyújtani egy általa aláírt igazolást. Két napnál hosszabb betegség esetén orvosi igazolás szükséges.</li>
<li>A tanítás ideje alatt és a szünetekben az iskola területének elhagyása az iskolavezetés vagy tanári jóváhagyása esetén engedélyezett.</li>
<li>Az előre látható hiányzásokat kérjük előre jelezni. Hirtelen megbetegedés esetén az osztályfőnököt vagy a titkárságot a hiányzás első napján értesíteni kell.</li>
<li>A testnevelés tantárgy alól az iskolaorvos adhat felmentést, ami az osztálynaplóba bejegyzésre kerül.</li>
<li>A személyes tárgyak és a tanszerek tárolására minden diák részére saját szekrények állnak rendelkezésre a folyosón és az osztálytermekben. A tanév végén ezeket a szekrényeket ki kell üríteni és nyitott állapotban át kell adni.</li>
<li>Reklámanyagok felragasztása és szórólapok, illetve programfüzetek terjesztése csak az iskolavezetés jóváhagyásával engedélyezett.</li>
<li>Az erkélyen statikai okok miatt egyidejűleg legfeljebb öt személy tartózkodhat. Székeket és asztalokat az erkélyre nem szabad kivinni.</li>
<li>Erős szél és huzat esetén az ajtókat be kell csukni.</li>
<li>A lift használatához az iskolai vezetés engedélye szükséges.</li>
<li>A tornateremet és a kültéri sportpályát csak megfelelő sportcipőben szabad használni.</li>
<li>A kültéri sportpályát a nagyszünetben szabad használni - sportolásra. A sportpálya tanítás után csak az iskolavezetés engedélyével használható.</li>
<li>Az iskola parkolójában történő parkolás csak az iskolavezetés jóváhagyásával engedélyezett.</li>
<li>Az iskola informatikai infrastruktúrájának használati utasításait kötelező betartani. Ezeket a szabályokat a házirenddel együtt hozzuk nyilvánosságra.</li>
</ol>
<p> </p>
<p>2023. szeptember 4-i változat</p>
<p>Igazgatónő</p>
<p> </p>
<h3><span style="font-family: tahoma, arial, helvetica, sans-serif;"><a title="IT Házirend" href="images/Dokumente/IT_Hzirend___IT-Schulordnung___2022_23_final.pdf?_t=1693311122" target="_blank" rel="noopener noreferrer">IT Házirend</a></span></h3>